એક તરફ તમે આદર્શ ચૂંટણી માટે એક મહિના સુધી હજારો કિલોમીટર દૂર આવેલી એક વિધાનસભાનું પરિણામ અટકાવી રાખો છો, એક્ઝીટ પોલ જાહેર થવા દેતા નથી અને બીજી તરફ એક તબક્કાનું મતદાન ચાલુ હોય ત્યારે રાજકીય પક્ષોનો ઈલેક્ટ્રોનિક પ્રચાર બંધ નથી કરાવી શકતા, સોશિયલ મીડિયા પર તમારો કોઈજ કન્ટ્રોલ નથી અને ત્રીજી તરફ તમે એક રાજકીય નેતાને ઇન્ટરવ્યુ આપવા બદલ નોટીસ ફટકારો છો? અચ્છા, વડાપ્રધાને FICCIની AGMમાં અમુક મુદ્દાઓ એવા ઉઠાવ્યા હતા જે સમગ્ર રાષ્ટ્રને ટચ કરતા હોય અને આ રાષ્ટ્રમાં ગુજરાત પણ સામેલ છે. તો શું દેશના બે રાજ્યોમાં ચૂંટણીઓ ચાલુ હોય તો દેશને અસર કરતા નિર્ણયો લેવાનું અને તેના પર ચર્ચા કરવાનું કેન્દ્રમાં બેઠેલી સરકાર બંધ કરી દે?